חייל שומר נגיעה- מחשבות לקראת גיוס חרדים לצה"ל - TheMarker Cafe
TheMarker Cafeמירב במירב בורשטיין- נושמת תקשורת חייל שומר נגיעה- מחשבות לקראת גיוס חרדים לצה"ל
תכנים אישיים מירב בורשטיין, חרדים, גיוס חרדים, צבא, מדינה, צבא וחברה
11 תגובות יום שלישי, 31/7/12, 16:59
מדריכות הצניחה מתודרכות כי בעת הצנחת חיילים דתיים , במידה ואחד מהם שומר נגיעה הוא יוסט לדלת אחרת של המטוס שלידה עומד מד"צ- כדי שאישה לא תיגע בכתפו להזניקו .
כמו כן, מסתבר שמה שקורה בפועל כשמגיעים מתגייסים חרדים להתחייל , החיילות נעלמות וכל שרשרת החיול הופכת למערכת זכרית
כולם בעד גיוס חרדים לצבא. זה מאוד פופוליסיטי ואולי גם צודק .
אולם משהו חשב מה יקרה כאשר בעקבות הקמפיין הנמרץ לגיוס חרדים . ייתכן ואנו צועדים לקראת "צבא קדוש".
הקשבתי השבוע לדבריו של פרופ' יגיל לוי , חוקר צבא – חברה, ומדבריו ייתכן שמה שאנו עושים לעצמנו יהפוך ברבות הזמן לבעייתי .
גיוס חרדים ימסד את הזכות לקיים סביבה צבאית נקייה מנשים. יעניק מעמד תקדימי וכושר מיקוח רב לישיבות החרדיות וייצור עם הזמן זרם חרדי פרגמאטי , שיבקש להשפיע על דמותו של כל הצבא. זרם שיתחרה בזרם הדתי לאומי וייאבק ליצור יצור צבא "קדוש", עם נשים צנועות הסדרי כשרות ורבנות דומיננטית .
זה יהיה צבא ששדרת הפיקוד שלו יותר דתית , חוששת פחות מעימות עם הדרג המדיני כשיהיה מדובר למשל בנסיגה .
הצבא הישראלי שהפך לליברלי יותר בשנות ה- 90 למד להכיל ולנהל שונות תרבותית, נפתח וגייס נשים אל ליבת השדה . אם יגבר גיוס חרדים , יהפוך את המגמה וייסוג מן הליברליות: יתרבו המסגרות הנקיות מנשים . חיילים דתיים לאומיים יצטרפו לגדודים חרדיים כי שם ישמרו טוב יותר על צניעות . עם הזמן יגבשו החרדים אג'ינדה חרדית כלפי הצבא ויעצבו את צה"ל על פי דרכם ודמותם, עם רבנות חזקה וחינוך דתי לחיילים חילוניים. משימות צה"ל תהינה כפופות גם לשיקול הדתי ומעורבות הנשים תדעך.
מצב עתידי מעורר מחשבה ...
14/8/12 10:50:
בדת ובכל דת יש הרבה סייגים והם חלק מתוך קיומה. כך לגבי "ריקודים מעורבים", שמירת נגיעה, נגיעה בחפצים משום "מוקצה". לדעתי צריך לגייס אותם לאט לאט לתוך המערכת , תוך שמירה על "עיניים פקוחות" כדי שלא נגיע למצב שקורה בפוליטיקה .
13/8/12 14:13:
מסקנה (שלי): כלומר קיצוניות באשר היא - מיותרת.
אך היא נוכחת וכל דאלים גבר. כמה חבל.
שמירת נגיעה איננה דת-אלא סייג. כל מה שהחרדים עושים כיום-לא ממש קשור ליהדות והרבה מזה מושאל מזרמים קיצוניים של הנצרות והאסלם.
1/8/12 16:24:
את אכן צודקת . חובת גיוס צריכה להיות על כולם. אולם במבחן המציאות את לא יכולה להגיד לאדם דתי להתפשר על דת .( זוהי מערכת של אמונה ומצוות שיש עליהן שכר ועונש) ואם לא מבצעים אותה או "מחפפים" אז יש תגמול "מלמעלה". ולכם מה שעלול לקרות (מעין גול עצמי) שהצבא יתגמש כלפיהם .
1/8/12 11:55:
צטט: מירב ב 2012-08-01 10:03:41
היי רונן , כמי שמכירה את הציבור החרדי ואת העולם הדתי . קשה להתפשר בדת. יש לך דין וחשבון כלפי הקב"ה וגם כלפי המפקד . וכשיש דילמה או בעיה הם הולכים לפי ההלכה. החרדים לא יתגמשו כשמדובר על הלכה . דת היא אורח חיים : באוכל, במגע עם נשים, בשחרור שבויים, ובהטלת פצצות על ערים . אי אפשר לדעת מה יהיה ... אני בעד בדיקה של כל חרדי וחרדי , מי שבאמת לומד' שישב וילמד , האחרים שמסתובבים בחוסר מעש ועולם הדת התרחק מהם שיתגייסו ויהיו פרודקטיבים לעצמם ולחברה . ימים יגידו .
ומה עם מי שלומד פיזיקה?
ובחור שמתעמק בתרבות סין במאה ה-13 ?
למה דוקא לימודי דת מהוים עילה לאפליה בין דם לדם?
קשה להתפשר רק בדת?
כל אחד יכול להתעקש או להתפשר על אורח החיים שלו אצלו בבית.
כשמדובר בגיוס חובה - החובה צריכה לחול על כולם
והתחשבות בתנאי השרות צריכה להיות על בסיס שיוויוני -
לא רק לפי דת.
תארי לך, לדוגמה, שקבוצת בנות לסביות ידרשו לשרת ביחידה
ללא בנים. האם צה"ל חייב להתחשב ברצונן?
1/8/12 11:32:
למה באמת אין שוויון בין נשים לגברים בכל מה שקשור לצבא ? שוויון בנטל , פמיניזם , לא ? מוזר שלאף אחד זה לא מפריע
1/8/12 10:03:
1/8/12 09:15:
החרדים המתגייסים לצבא יצטרכו להבין שהם נכנסים למערכת קיימת. יבצעו שמירת כשרות אך אסור בתכלית האיסור לעשות כל שינוי אחר באופן בו מטמיע הצבא את השרות של הנשים בצהל. מי שיצטרך להשתלב הם החרדים ורק הם יהיו אלו שיצטרכו להתפשר.
1/8/12 06:55:
מתבקש. אומרים שבעוד כמה שנים כשליש מכלל חייבי הגיוס יהיו חרדים. מי שרוצה לגייסם (אני רוצה מאוד) חייב להניח שלכמות אנשים שכזו תהייה השפעה מכרעת על דמותו ואופיו של הצבא.
31/7/12 21:21:
התחזית שאת מתארת אינה בלתי סבירה,
אלא אם כן יוחלט לאלתר לאקלם כל מתגייס לנהלי הצבא -
במקום לכופף את נהלי צה"ל לפי גחמותיהם של הדתיים.
אין שום סיבה לספק שירות "כבקשתך" על רקע אמונה דתית
כפי שאין הצדקה לשנות נהלים בצה"ל על פי דעותיו הפוליטיות
או העדפות אחרות של כל חייל.
לחילופין, במקום המצב הבלתי נסבל שנוצר עקב סובלנות היתר
כלפי גחמותיהם של הדתיים, יבוטל חוק שרות חובה וצה"ל יהפוך
לצבא מקצועי.
31/7/12 17:28:
מזדהה עם כל דבריך ומאמינה כי אכן כך יקרה לצהל. בשנים האחרונות נפתחו נושאים חדשים לבנות, הם ייסגרו מייד. אני משערת שתוך שנים לא רבות יוחלט לפטור את הבנות ברובן מצהל, ולהשאיר נשות קבע שטפלו בנושאים שאינם דורשים מגע יום-יומי עם חיילים. אם יתגייסו חרדים במספרים משמעותיים אני צופה שינויים בצבא, שיכבידו מאד על חיילים חילוניים להצטרף לשורותיו.